b'\n_START_ARTICLE_\nComis\n_START_PARAGRAPH_\nComisul era un titlu de dreg\xc4\x83tor \xc3\xaen Evul Mediu rom\xc3\xa2nesc._NEWLINE_Conform opului Descrierea Moldovei a lui Dimitrie Cantemir, comisul cel mare (echivalent: mai marele grajdurilor) avea \xe2\x80\x9esub supravegherea sa toate grajdurile domne\xc8\x99ti, hamurile cailor, pe slugile lor, pe potcovari \xc8\x99i pe rotari\xe2\x80\x9d. El se num\xc4\x83ra printre boierii de divan din \xc3\xaent\xc3\xa2ia stare, \xc3\xaencasa de la fiecare moar\xc4\x83 de ap\xc4\x83, la fiecare trei ani o dajdie pentru folosul s\xc4\x83u personal. Tot Cantemir scria despre comisul al doilea, dreg\xc4\x83tor care era loc\xc8\x9biitorul comisului cel mare, av\xc3\xa2nd printre \xc3\xaendatoriri vegherea grajdurilor domne\xc8\x99ti \xc8\x99i \xc3\xaenseuarea calului domnului c\xc3\xa2nd acesta dorea s\xc4\x83 c\xc4\x83l\xc4\x83reasc\xc4\x83. Comisul al treilea avea \xc3\xaendeletniciri identice cu al doilea.'